For mange indsatte i de danske fængsler handler det om at få tiden til at gå. Det bliver nu en smule sværere. Kriminalforsorgen har nemlig besluttet at inddrage spillekonsoller i samtlige arrester.

Det sker efter fundet af radikaliseret materiale på fire spillekonsoller i Nyborg Statsfængsel i april.

Dengang indsamlede kriminalforsorgen over 300 konsoller fra de af landets lukkede fængsler, som har de højeste sikkerhedsklasser. Men fra den 7. juli er det altså helt slut med konsollerne i samtlige af landets lukkede arrester.

Det siger kriminalforsorgens sikkerhedschef, Lars Rau Brysting.

Læs også : Flere hundrede playstations inddraget i fængslerne: Ekstremistisk indhold fundet

- Vores tekniske undersøgelser af udstyret har vist, at de hidtil anvendte spillekonsoller efter vores vurdering ikke kan sikres tilstrækkeligt. Derfor fjerner vi dem nu også fra arresterne i den laveste sikkerhedsklasse og dermed helt fra den lukkede sektor.

Han understreger over for DR Nyheder, at der ikke er fundet yderligere radikaliseret materiale på de konfiskerede maskiner, men at det er umuligt for fængselspersonalet at vurdere, om konsollerne gemmer ekstremistiske film eller tekster.

Læs også : Flere hundrede playstations inddraget i fængslerne: Ekstremistisk indhold fundet

- Der kan gemmes materiale på konsollerne, og personalet har ikke mulighed for at visitere dem ordentligt, siger Lars Rau Brysting.